KOMISSION PÄÄTÖS,

annettu 29 päivänä heinäkuuta 2021,

keskusvalvojan ohjeistamisesta merkitsemään Euroopan unionin tapahtumalokiin Bulgarian, Saksan, Kreikan, Ranskan, Italian, Latvian, Luxemburgin, Alankomaiden, Puolan, Portugalin ja Suomen kansallisiin jakosuunnitelmataulukoihin tehdyt muutokset

2021/C 407/01

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan parlamentin ja neuvoston direktiivin 2003/87/EY ja Euroopan parlamentin ja neuvoston päätösten N:o 280/2004/EY ja N:o 406/2009/EY mukaisen unionin rekisterin perustamisesta ja komission asetusten (EU) N:o 920/2010 ja (EU) N:o 1193/2011 kumoamisesta 2 päivänä toukokuuta 2013 annetun komission asetuksen (EU) N:o 389/2013 (1) ja erityisesti sen 52 artiklan 2 kohdan toisen alakohdan,

sekä katsoo seuraavaa:

(1) Komissio antoi 27 päivänä huhtikuuta 2011 päätöksen 2011/278/EU (2), jossa määritetään Euroopan parlamentin ja neuvoston direktiivin 2003/87/EY (3) 10 a artiklan mukaisesti unionin laajuiset siirtymäsäännökset päästöoikeuksien yhdenmukaistettua maksutta tapahtuvaa jakoa varten. Komission delegoidun asetuksen (EU) 2019/331 (4) 27 artiklan nojalla päätöstä 2011/278/EU sovelletaan edelleen päästöoikeuksiin, jotka liittyvät 1 päivää tammikuuta 2021 edeltävään kauteen. Kaikki tässä päätöksessä tarkoitetut ilmoitetut päästöoikeudet liittyvät päästöoikeuksien jakamiseen maksutta kaudella 2013–2020.

(2) Komissio antoi 5 päivänä syyskuuta 2013 päätöksen 2013/448/EU (5) kansallisista täytäntöönpanotoimenpiteistä kasvihuonekaasujen päästöoikeuksien jakamiseksi maksutta siirtymäaikana kaudella 2013–2020 direktiivin 2003/87/EY 10 a artiklan mukaisesti.

(3) Komissio muutti päätöksellä 2014/9/EU (6) päätöksiä 2010/2/EU (7) ja 2011/278/EU niiden toimialojen tai toimialojen osien luettelon osalta, joiden katsotaan olevan alttiita merkittävälle hiilivuodon riskille, jäljempänä ’hiilivuotoluettelo’.

(4) Komissio ohjeisti päätöksillä C(2013) 9281 (8), C(2014) 123 (9), C(2014) 674 (10) ja C(2014) 1167 (11) keskusvalvojaa merkitsemään Belgian, Bulgarian, Tšekin, Tanskan, Saksan, Viron, Irlannin, Kreikan, Espanjan, Ranskan, Kroatian, Italian, Kyproksen, Latvian, Liettuan, Luxemburgin, Unkarin, Alankomaiden, Itävallan, Puolan, Portugalin, Romanian, Slovenian, Slovakian, Suomen ja Ruotsin kansalliset jakosuunnitelmataulukot ja tarkistetut kansalliset jakosuunnitelmataulukot Euroopan unionin tapahtumalokiin.

(5) Bulgaria ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 11 päivänä kesäkuuta 2021 päivätyllä kirjeellä sen kansalliseen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille.

(6) Saksa ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 8 päivänä kesäkuuta 2021 ja 9 päivänä kesäkuuta 2021 päivätyillä kirjeillä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(7) Kreikka ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 5 päivänä toukokuuta 2021 päivätyllä kirjeellä sen kansalliseen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille.

(8) Ranska ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 2 päivänä heinäkuuta 2021 päivätyllä kirjeellä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(9) Italia ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 21 päivänä kesäkuuta 2021 päivätyllä kirjeellä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(10) Latvia ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 16 päivänä kesäkuuta 2021 päivätyllä kirjeellä muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(11) Luxemburg ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 2 päivänä kesäkuuta 2021 päivätyllä kirjeellä muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(12) Alankomaat ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 22 päivänä huhtikuuta 2021, 29 päivänä huhtikuuta 2021 ja 18 päivänä toukokuuta 2021 päivätyillä kirjeillä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(13) Puola ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 11 päivänä kesäkuuta 2021, 15 päivänä kesäkuuta 2021 ja 25 päivänä kesäkuuta 2021 päivätyillä kirjeillä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(14) Portugali ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 17 päivänä kesäkuuta 2021 päivätyllä kirjeellä sen kansalliseen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille.

(15) Suomi ilmoitti asetuksen (EU) N:o 389/2013 52 artiklan 2 kohdan ensimmäisen alakohdan nojalla komissiolle 1 päivänä heinäkuuta 2021 ja 5 päivänä heinäkuuta 2021 päivätyillä kirjeillä sen jakosuunnitelmataulukkoon tehdyistä muutoksista, jotka on tehty päästöoikeuksien jakamiseksi maksutta uusille osallistujille, ja muutoksista, jotka johtuvat merkittävistä kapasiteettivähennyksistä, toiminnan osittaisista lakkauttamisista, tuotantotason myöhemmästä palautumisesta sekä hiilivuotoluetteloon tehdyistä tarkistuksista.

(16) Komissio katsoo, että Bulgarian, Saksan, Kreikan, Ranskan, Italian, Latvian, Luxemburgin, Alankomaiden, Puolan, Portugalin ja Suomen kansallisiin jakosuunnitelmataulukoihin tehdyt ilmoitetut muutokset ovat päätöksen 2011/278/EU mukaisia. Keskusvalvojaa olisi sen vuoksi ohjeistettava merkitsemään nämä muutokset Euroopan unionin tapahtumalokiin,

ON PÄÄTTÄNYT SEURAAVAA:

Ainoa artikla Keskusvalvojan on merkittävä Euroopan unionin tapahtumalokiin liitteissä I–XI esitettyihin Bulgarian, Saksan, Kreikan, Ranskan, Italian, Latvian, Luxemburgin, Alankomaiden, Puolan, Portugalin ja Suomen kansallisiin jakosuunnitelmataulukoihin tehdyt muutokset.

Tehty Brysselissä 29 päivänä heinäkuuta 2021. Komission puolesta Frans TIMMERMANS Johtava varapuheenjohtaja

(1) EUVL L 122, 3.5.2013, s. 1

(2) Komission päätös 2011/278/EU, annettu 27 päivänä huhtikuuta 2011, päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti (EUVL L 130, 17.5.2011, s. 1).

(3) Euroopan parlamentin ja neuvoston direktiivi 2003/87/EY, annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta unionissa ja neuvoston direktiivin 96/61/EY muuttamisesta (EUVL L 275, 25.10.2003, s. 32).

(4) Komission delegoitu asetus (EU) 2019/331, annettu 19 päivänä joulukuuta 2018, päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten määrittämisestä Euroopan parlamentin ja neuvoston direktiivin 2003/87/EY 10 a artiklan mukaisesti (EUVL L 59, 27.2.2019, s. 8).

(5) Komission päätös 2013/448/EU, annettu 5 päivänä syyskuuta 2013, Euroopan parlamentin ja neuvoston direktiivin 2003/87/EY 11 artiklan 3 kohdan mukaisista kansallisista täytäntöönpanotoimenpiteistä päästöoikeuksien jakamiseksi maksutta siirtymäaikana (EUVL L 240, 7.9.2013, s. 27).

(6) Komission päätös 2014/9/EU, annettu 18 päivänä joulukuuta 2013, päätösten 2010/2/EU ja 2011/278/EU muuttamisesta niiden toimialojen tai toimialojen osien osalta, joiden katsotaan olevan alttiita merkittävälle hiilivuodon riskille (EUVL L 9, 14.1.2014, s. 9).

(7) Komission päätös 2010/2/EU, annettu 24 päivänä joulukuuta 2009, luettelon laatimisesta Euroopan parlamentin ja neuvoston direktiivin 2003/87/EY nojalla niistä toimialoista ja toimialojen osista, joiden katsotaan olevan alttiita merkittävälle hiilivuodon riskille (EUVL L 1, 5.1.2010, s. 10).

(8) (Komission päätös C(2013) 9281, annettu 18 päivänä joulukuuta 2013, keskusvalvojan ohjeistamisesta merkitsemään Euroopan unionin tapahtumalokiin Itävallan, Kreikan, Irlannin, Latvian, Alankomaiden, Portugalin, Ruotsin ja Yhdistyneen kuningaskunnan kansallisiin jakosuunnitelmataulukoihin tehdyt muutokset.)

(9) (Komission päätös C(2014) 123, annettu 17 päivänä tammikuuta 2014, keskusvalvojan ohjeistamisesta merkitsemään Euroopan unionin tapahtumalokiin Tšekin, Tanskan, Ranskan, Liettuan, Unkarin ja Slovakian kansallisiin jakosuunnitelmataulukoihin tehdyt muutokset.)

(10) (Komission päätös C(2014) 674, annettu 12 päivänä helmikuuta 2014, keskusvalvojan ohjeistamisesta merkitsemään Euroopan unionin tapahtumalokiin Belgian, Saksan, Viron, Luxemburgin, Slovenian ja Suomen kansallisiin jakosuunnitelmataulukoihin tehdyt muutokset.)

(11) (Komission päätös C(2014) 1167, annettu 26 päivänä helmikuuta 2014, keskusvalvojan ohjeistamisesta merkitsemään Euroopan unionin tapahtumalokiin Bulgarian, Espanjan, Kroatian, Italian, Kyproksen, Latvian, Puolan, Romanian ja Yhdistyneen kuningaskunnan kansallisiin jakosuunnitelmataulukoihin tehdyt muutokset.)